**HÁZIREND**

**Dunakeszi Feszt 2025**

**2025.09.05-2025.09.07.**

**Helyszín: 2120 Dunakeszi, LHDK Repülőtér**

**A rendezvény nyitvatartása:
Péntek: 16:00-02:30
Szombat: 16:00-02:30
Vasárnap: 16:00-22:00**

**Jegyátvétel dunakeszi kártyásoknak és elővételeseknek:
Péntek: 14:00-01:00
Szombat: 14:00-01:00
Vasárnap: 14:00-20:30**

**Pénztárak nyitvatartás**

**Helyszíni jegyvásárlóknak:
Péntek: 15:00-01:30
Szombat: 15:00-01:30
Vasárnap: 15:00-20:30**

**VIP jegyátvétel/VIP jegyvásárlás a kijelölt VIP kasszában:
Péntek: 16:00- 23:30
Szombat: 16:00- 23:30
Vasárnap: 16:00-20:30**

**Bulijegy értékesítés a Pénztárakban:**

**Péntek: 00:00-01:30**

**Szombat: 23:00-01:00**

*Az ettől esetlegesen eltérő nyitási időpontokat a Facebook eseményben* <https://www.facebook.com/events/1024280956514685/>*feltüntetjük.*

*A rendezvény nyitvatartási ideje az időjárás és a program függvényében változhat.*

*A koncertek rossz idő esetén is megtartásra kerülhetnek. A jegyen és a honlapon feltüntetett időpontok kizárólag tájékoztató jellegűek, a koncertek és az azokat követő egyéb rendezvények időtartama a meghirdetetthez képest változhat.*

**Belépés a rendezvény területére**

A rendezvényszervezőnek jogában áll a különböző programokon különböző összegű belépőt kérni, illetve bizonyos helyszíneket belátása szerint zárva tartani, vagy zártkörű rendezvények kapcsán, korlátozni az oda való bejutást.

**18 év alatti vendégek belépési feltételei**

* **16 év alatt a koncertek csak szülő/gyám vagy szülő/gyám által meghatalmazott nagykorú kíséretében látogathatók**.

Kizárólag a Dunakeszi.hu honlapon található, onnan letöltött és hiánytalanul kitöltött **Szülői meghatalmazást** fogadjuk el a beléptetésnél!

* **16-18 év közötti vendégek kíséret nélkül előzetesen szülőjük/gyámjuk által kitöltött** **Szülői nyilatkozattal** vehetnek részt a koncerteken.

Kizárólag a Dunakeszi.hu található, onnan letöltött és hiánytalanul kitöltött **Szülői nyilatkozatot** fogadjuk el a beléptetésnél!

* **Amennyiben a résztvevő jegyét előzetesen megváltotta, de 18 év alatti és nincs érvényes nyilatkozata, sajnos nem áll módunkban a rendezvény területére beengedni és a jegyárat visszatéríteni sem.** Saját gyermek esetén kérjük, legyen a szülőnél a gyermek személyi igazolványa.
* A rendezvény területén 23:45 óra után csak 18 éven felüliek tartózkodhatnak. A kiskorú vendégek rendezvény területéről 23.45-ig való távozása az őket kísérő nagykorú felelőssége, valamint a kísérő nélküli kiskorú saját felelőssége.
* Szülőjével/gyámjával érkező 16-18 éves vendégeink 23.45 után is beléphetnek, és bent tartózkodhatnak szülőjük/gyámjuk kíséretében.

**Belépőjegyek**

* Online jegyértékesítés: <https://festivalservicekft.funcode.hu/events/120702>
* **A Fesztiválra történő belépéshez a szervezők által elővételben értékesített vagy a helyszínen eladott jegy alapján kiváltott karszalag viselete kötelező és szükséges!**
* A **belépés Dunakeszi Kártyával a rendezvény minden napján ingyenes**

Dunakeszi lakosok részére kötelező a Dunakeszi Kártya felmutatása (applikáció keresztül / fizikai plasztik kártya formájában). Dunakeszi Kártyát csak beolvasás és hatályos érvényesség esetén tudjuk elfogadni, dunakeszi lakcímkártyára vagy más lakhatást igazoló dokumentumra az INGYENES belépést nem áll módunkban biztosítani. A Dunakeszi kártyáról előre elkészített képernyő fotó vagy a plasztik kártyáról készült fotó bemutatásával a belépés nem lehetséges!

Egy kártyával 1 fő léphet be. Az érvényes Dunakeszi Kártyával rendelkezők jegyvásárlása esetén a jegyárat nem áll módunkban visszatéríteni.

Dunakeszi Kártya hitelesítésére lehetőség van a helyszínen (mobil appon keresztül - érvényes személyi igazolvány és lakcím kártya esetén). Plasztik kártya kiváltására a helyszínen nem tudunk lehetőséget biztosítani.

* **A rendezvény 12 éves kor alatt INGYENESEN látogatható, lakóhelytől függetlenül.**
* Érvényes Dunakeszi Társkártyával 20% kedvezménnyel válthatók meg a napi jegyek a helyszíni pénztárban. Aki online elővételben teljes áron megváltotta a belépőjegyét, annak a kedvezmény mértékét utólag nem áll módunkban visszatéríteni.
* Dunakeszi Vendégkártyára kedvezmény nem érvényesíthető a rendezvényen.
* Előre megvásárolt online jegyet és Dunakeszi Kártyát is érvényesíttetni kell a bejáratnál, ennek ellenőrzése után kapják meg vendégeink a belépésre jogosító karszalagot.
* A napi belépő karszalag többszöri belépésre jogosít, valamint bérlettel a terület többször elhagyható!
* Belépés 18 éves kor alatt a házirendben leírtak szerint lehetséges, azaz szülő vagy gondviselő jelenlétében vagy általuk aláírt nyilatkozat ellenében, MELY FELTÉTELE A BELÉPÉSNEK.
* Az esti koncertekre jogosító karszalag kiváltása a fesztivál ideje alatt a bejáratoknál található pénztárakban folyamatos. Kérjük, a gördülékenyebb bejutás érdekében, aki teheti, korábban érkezzen karszalagjáért, ne a választott koncert előtti utolsó percekben.

Belépőjegy típusok és árak:

* SIMA NAPIJEGYEK (helyszíni vásárlás esetén):
	+ PÉNTEK: 13.990 Ft (27% áfát tartalmazza
	+ SZOMBAT: 13.990 Ft (27% áfát tartalmazza)
	+ VASÁRNAP: 13.990 Ft (27% áfát tartalmazza)
* VIP NAPIJEGYEK (helyszíni vásárlás esetén):
	+ PÉNTEK: 25.000 Ft (27% áfát tartalmazza)
	+ SZOMBAT: 25.000 Ft (27% áfát tartalmazza)
	+ VASÁRNAP: 25.000 Ft (27% áfát tartalmazza)

VIP jegy tartalmazza a következőket: kijelölt VIP parkoló használata, kije-lölt VIP bejáraton belépés, külön emelt VIP teraszon tartózkodás, dedikált italpulttal (fizetős), VIP mosdó használata.

* BULIJEGYEK: (helyszíni vásárlás esetén):
	+ Péntek: 3.000 Ft (27% áfát tartalmazza és 00:00-02:30 között érvényes
	+ Szombat: 3.000 Ft (27% áfát tartalmazza és 23:00-02:30 között érvényes)

**A** **belépés Dunakeszi Kártyával a rendezvény pénteki és szombati napján teljes nyitvatartási időben ingyenes!**

A helyszíni jegyvásárálás esetén az alábbi fizetési módok lehetségesek:

* bankkártya
* készpénz
* OTP Szép Kártya.

Áfás számla igényüket kérjük előre jelezzék. Pénztártól való távozás után reklamációt nem fogadunk el.

**További rendelkezések, szabályok a rendezvény területén**

* A rendezvény területére belépni, onnan eltávozni csak a rendezők által őrzött bejáratokon keresztül lehet.
* A rendezvény a 2005. évi CXXXIII. tv.-ben írott személy- és vagyonvédelmi szolgálat közreműködését veszi igénybe. A belépés előtt, illetve a rendezvény egész területén a szervezők, illetve a biztonsági szolgálat ellenőrizheti a vendégek ruházatát, illetve csomagjait a 2005. évi CXXXIII. tv. 26. § alapján. Tiltott tárgyak behozatalát vagy a belépést a biztonsági szolgálat megtagadhatja.
* A rendezvényt mindenki csak saját felelősségére látogathatja.
* A program változtatásának jogát fenntartjuk.
* A biztonsági szolgálat jogosult meghatározott személyek eltávolítására vagy a belépés megakadályozására. A rendezvény területére történő belépésben megakadályozható az a személy, aki:
* a szükséges biztonsági átvizsgálásnak nem veti magát alá;
* ruházata nem megfelelő, szennyezett, vagy nem megfelelő az általános higiéniai állapota;
* személyi igazolványával vagy más hitelt érdemlő okmánnyal életkorát igazolni nem tudja;
* korábban a rendezvény területéről eltávolításra került.
* A belépődíjat nem igényelheti vissza, akit a rendezvényszervezők a fentiek miatt nem engedtek be vagy eltávolítottak.
* **A rendezvény területére kutyát és más élőállatot behozni tilos!**
* A rendezvény dekorációs elemeit, eszközeit, berendezéseit, bármely tárgyait áthelyezni, megrongálni, elvinni tilos!
* A rendezvény területére kerékpárt, rollert, elektromos rollert behozni lehet, ugyanakkor azokat használni a területen belül tilos. A tulajdonos maga mellett tolhatja. A rendezvény területén elhelyezett eszközökért a szervezők vagyoni felelősséget nem vállalnak.
* A könnyebb hazajutás érdekében a rendezvény ideje alatt a helyszín bejáratánál közösségi rollerek is rendelkezésre állnak. Az érintett 3 napra a bevezetett Lime roller parkolási rendet a
szolgáltató Dunakeszin belül átmeneti időre felfüggeszti.
* A rendezvény területére csak 40x30x20 cm méret alatti utazó- vagy sporttáskát, laptop táskát, hátizsákot, nylontáskát lehet bevinni. E fölötti méretű csomagot bevinni tilos.
* A rendezvény területére nem lehet bevinni a rendezvény területén kívül megvásárolt kiskereskedelmi mennyiséget meghaladó ételt és italt, valamint graffitizésre alkalmas eszközöket, festékszóró sprayt.

**Magatartási szabályok**

A Látogató a rendezvény területén az általános normákat betartva köteles viselkedni a vonatkozó jogi előírásoknak és a házirendnek megfelelően.

A rendezvény területéről eltávolítható az, aki:

* más személyek életét, testi épségét, más személyek vagyoni jogait;
* vagyontárgyaik épségét, a természetes környezetet veszélyezteti;
* garázda vagy rendőri intézkedésre egyébként alapul szolgáló magatartást tanúsít;
* más társadalmi csoportok tagjai ellen uszít; vagy agresszív magatartásával a közönségen belül békétlenséget szít
* a tiltott tárgyakat felszólítás ellenére sem távolítja el a területről,
* nem a bejáraton keresztül jutott a rendezvényre vagy onnan korábban eltávolították;
* életkori korlátozás alá esik vagy a rendezvény szervezői a területről kitiltották.

18 év alatti személyek szeszes italt nem vásárolhatnak. A pultoknál való kiszolgálás során a vendégek életkoruknak hitelt érdemlő okmánnyal történő igazolására szólíthatók fel.

A rendezvény területére való belépéssel a vendég tudomásul veszi, hogy a Rendezvényekről hang- és képfelvételt készíthetnek a szervezők, valamint a szervezőktől engedélyben részesülő szerződéses partnerek, közreműködők, sajtómunkatársak (a rájuk vonatkozó külön szerződés rendelkezései szerint), más látogatók, illetve egyéb harmadik személyek. Ennek megfelelően a vendég a rendezvényeken történő részvétellel kifejezetten hozzájárul arcának, megjelenésének, megnyilvánulásainak rögzítéséhez és közléséhez, azzal, hogy kizárólag kifejezett beleegyezésével nevesíthető.

Amennyiben a vendég közszereplőnek minősül, úgy a beleegyezése nélkül is nevesíthető. Az előzőek szerinti megjelenítéseken annak készítője a vendég tekintetében térben, időben és felhasználási módban korlátlan, átruházható, és kizárólagos felhasználási jogosultságot szerez.

A szervezők, valamint a szervezőktől engedélyben részesülő személyek a vendég relációjában korlátozás
nélkül jogosultak a megjelenítés hasznosítására, felhasználására (különösen a rendezvények népszerűsítésére), többszörözésére, közzétételére, átdolgozására, nyilvánosságra hozatalára, nyilvánossághoz közvetítésére és forgalmazására, anélkül, hogy a vendég részére ezért bármilyen módon ellenszolgáltatást kellene nyújtaniuk. A vendég külön is tudomásul veszi, hogy a szervezők a rendezvényt, illetve a koncerteket, programokat rögzíti, a rögzített felvételt többszörözi és képhordozón terjeszti, sugározza vagy más módon a közönséghez közvetíti, ismételten sugározza vagy más módon a közönséghez közvetíti, ideértve azt az esetet is, amikor a rendezvényt, illetve a koncerteket, programokat vezeték útján vagy bármely más eszközzel vagy módon (például YouTube-on keresztül) úgy teszik a nyilvánosság számára hozzáférhetővé, hogy a nyilvánosság tagjai a hozzáférés helyét és idejét egyénileg választhatják meg. Az előzőek szerinti megjelenítés kapcsán a vendég nem jogosult igényt vagy követelést támasztani a szervezőkkel szemben.

**Egyéb rendelkezések**

Amennyiben bármely rendezvény olyan okból marad el (el sem kezdődik, avagy bármely szakaszában be kell zárni), amely a szervezők által el nem hárítható külső ok, az előadó hibájából történő programváltozás, vis major helyzet, abban az esetben a szervezők a jegyárak visszatérítésére, vagy kártérítésre, avagy bármely más jogcímen fizetésre nem kötelezhető. Ilyennek minősül különösen – de nem kizárólagosan – a hatóság által elrendelt kötelező kiürítés, az életet, testi épséget vagy vagyonbiztonságot veszélyeztető rendkívüli időjárási körülmény; bombariadó; harmadik személy által elkövetésre kerülő egyéb – az életet, testi épséget vagy vagyonbiztonságot veszélyeztető – bűncselekmény.

A rendezvény területe füves, lankás. Javasoljuk a megfelelő cipő választását, és a magassarkú lábbelik elkerülését. A rendezvény területén előfordulhatnak lyukak, kisebb buckák, melyek botlásveszélyesek lehetnek, kérjük, hogy ezért körültekintően közlekedjenek a területen belül világosban és sötétében egyaránt. A fenti figyelmeztetés ellenére a vendégek részéről – különösen alkoholos befolyásoltság miatt – történő figyelmetlenségekből fakadó esetleges elbotlás, esés vagy bármely egyéb balesetért és annak következményeiért a szervezők nem vállalnak felelősséget.

A rendezvény területén több, a szervezőktől független harmadik személy nyújt szolgáltatást (pl. étel-, italszolgáltatás, játékszolgáltatás). Ezen szolgáltatások tekintetében a szervezők semmilyen felelősséget nem vállalnak.

A rendezvény területén vendégeink biztonsága érdekében tilos a „body surf” (amikor a közönség egy-egy rajongót a csápoló tömeg feje fölött, kezével továbbít a színpad felé). Ha ez mégis előfordulna, akkor a rendezők kivezetik az ilyen tevékenységet folytató személyt a helyszín szélére. Aki a fentiek ellenére megismétli a „body surföt”, annak el kell hagynia a rendezvény területét!

Aki bármilyen rendellenességet tapasztal, vagy elhagyott csomagot lát, kérjük, haladéktalanul jelezze a biztonsági személyzetnek vagy bármely szervező munkatársunknak! Kérjük, mindenki vigyázzon az értéktárgyaira.

Az elhagyott tárgyakért, a rendezvény területén őrizetlenül hagyott, illetve a vendégeink által maguknál tartott értéktárgyakért valamint a személyekben vagy anyagi értékekben esetlegesen keletkező károkért a szervezők felelősséget nem vállalnak!

Vészhelyzet esetén kövessék a biztonsági személyzet utasításait, és a nyugalmukat megőrizve hagyják el a területet a legközelebbi vészkijáraton keresztül!

A házirendet a rendezvény területére történő belépéssel vendégeink elfogadják.

Az esetleges panaszokat kivizsgáljuk, ha jelzik számunkra a programiroda@dunakeszi.hu email címen.

KÖSZÖNETTEL: A Szervezők

Dunakeszi Város Önkormányzata, Dunakeszi Programiroda

**Jó szórakozást kívánunk mindenkinek!**